b'\n_START_ARTICLE_\nCabral Ibacka\n_START_SECTION_\nBiografie\n_START_PARAGRAPH_\nCabral Neculai Ibacka s-a n\xc4\x83scut pe 4 octombrie 1977 \xc3\xaen Bucure\xc8\x99ti, Rom\xc3\xa2nia._NEWLINE_A \xc3\xaenceput s\xc4\x83 fac\xc4\x83 antrenamente de kickboxing \xc8\x99i Muay Thai la v\xc3\xa2rsta de 6 ani. La 23 de ani el avea deja c\xc3\xa2\xc8\x99tigate c\xc3\xa2teva titluri. A absolvit Liceul Teoretic Decebal \xc8\x99i Facultatea de Sport din cadrul Universit\xc4\x83\xc8\x9bii Ecologice.\n_START_SECTION_\nVia\xc8\x9ba personal\xc4\x83\n_START_PARAGRAPH_\nCabral este de origine congolez\xc4\x83. Tat\xc4\x83l s\xc4\x83u, absolvent al unei universit\xc4\x83\xc8\x9bi Bucure\xc8\x99tene, a ajuns Ministru al S\xc4\x83n\xc4\x83t\xc4\x83\xc8\x9bii \xc3\xaen Congo-Brazzaville. Mama lui este rom\xc3\xa2nc\xc4\x83. Este de religie catolic\xc4\x83._NEWLINE_Cabral a fost c\xc4\x83s\xc4\x83torit cu Luana Mitran \xc3\xaentre anii 2000-2006. Cu Luana el are o feti\xc8\x9b\xc4\x83, pe nume Inoke (n. 29 septembrie 2002)._NEWLINE_\xc3\x8en anul 2011 el s-a rec\xc4\x83s\xc4\x83torit cu Andreea P\xc4\x83tra\xc8\x99cu.\n_START_SECTION_\nCarier\xc4\x83\n_START_PARAGRAPH_\n\xc3\x8en 1998, \xc3\xae\xc8\x99i incepe cariera artistic\xc4\x83, la Antena 1, cu emisiunea "Roata de rezerv\xc4\x83". \xc3\x8en anul 1996 joac\xc4\x83 \xc3\xaen filmul \xe2\x80\x9eJe ne marcherais jamais seul\xe2\x80\x9d, film prezentat \xc3\xaen anul 1997 la Cannes. Din anul 1999 p\xc3\xa2n\xc4\x83 \xc3\xaen anul 2000, prezint\xc4\x83 mai multe emisiuni \xc3\xaen cadrul televiziunii Prima TV. C\xc3\xa2teva dintre titluri ar fi\xc2\xa0: Impact, Banc Show, Vara f\xc4\x83r\xc4\x83 limite, etc. \xc3\x8en anul 2000, trece la Acas\xc4\x83 TV, un post de televiziune aflat sub "patronajul" celei mai mari institu\xc8\x9bii media rom\xc3\xa2neasc\xc4\x83, Media Pro, cea care a deschis u\xc8\x99i pentru filme, seriale, produse de MediaPro Pictures. Aici Cabral prezint\xc4\x83 Un b\xc4\x83rbat adev\xc4\x83rat, \xc8\x99i Pove\xc8\x99tiri Adev\xc4\x83rate. \xc3\x8en anul 2004 joac\xc4\x83 \xc3\xaen filmul \xe2\x80\x9eCatacombs\xe2\x80\x9d al\xc4\x83turi de celebra P!nk. \xc3\x8en anul 2005 prime\xc8\x99te cel mai remarcabil rol: Inspectorul Eduard B\xc4\x83lan, \xc3\xaen miniserialul B\xc4\x83ie\xc8\x9bi buni. \xc3\x8en 2006, interpreteaz\xc4\x83 propriul rol \xc3\xaen telenovela rom\xc3\xa2neasc\xc4\x83 \xe2\x80\x9eP\xc4\x83catele Evei\xe2\x80\x9d, \xc8\x99i apoi in toamna aceluia\xc8\x99i an \xc3\xaencepe film\xc4\x83rile pentru telenovela rom\xc3\xa2neasc\xc4\x83 \xe2\x80\x9eIubire ca \xc3\xaen filme\xe2\x80\x9d, unde \xc3\xael interpreteaz\xc4\x83 pe Bobby \'Parai\' Ugamba. \xc3\x8en anul urm\xc4\x83tor, Cabral \xc3\xaencepe o nou\xc4\x83 provocare, al\xc4\x83turi de Mircea Solcanu, \xe2\x80\x9ePove\xc8\x99tiri De Noapte\xe2\x80\x9d, o emisiune de monden, prezent\xc4\x83 Acas\xc4\x83, p\xc3\xa2n\xc4\x83 \xc3\xaen 2014. \xc3\x8en toamna anului 2007, el prime\xc8\x99te un rol \xc3\xaen serialul numit \xe2\x80\x9eInim\xc4\x83 de \xc8\x9bigan\xe2\x80\x9d, personajul lui fiind Thierry. La \xc3\xaenceputul lui 2008, Cabral prime\xc8\x99te o alt\xc4\x83 provocare, pe care o duce p\xc3\xa2n\xc4\x83 la cap\xc4\x83t, a\xc8\x99a cum suntem deja obi\xc8\x99nui\xc8\x9bi: emisiunea-concurs \xe2\x80\x9e\xc3\x8en al nou\xc4\x83lea cer\xe2\x80\x9d, prezentat\xc4\x83 al\xc4\x83turi de  Adela Popescu timp de 15 s\xc4\x83pt\xc4\x83m\xc3\xa2ni. \xc3\x8en toamna anului 2008, \xc3\xaencepe Regina, o telenovel\xc4\x83 ce continu\xc4\x83 povestea din Inim\xc4\x83 de \xc8\x9bigan. Personajul lui Cabral, Thierry este \xc3\xaempu\xc8\x99cat \xc3\xaen primele 10 minute ale primul episod, dar va reveni \xc3\xaen serial ceva mai t\xc3\xa2rziu. \xc3\x8en vara anului urm\xc4\x83tor, Acas\xc4\x83 se filmeaz\xc4\x83 lungmetrajul \xe2\x80\x9eState de Rom\xc3\xa2nia, student la Sorbona\xe2\x80\x9d dar \xc8\x99i serialul \xe2\x80\x9eState de Rom\xc3\xa2nia\xe2\x80\x9d,. personaj principal fiind acela\xc8\x99i State Potcovaru din cele dou\xc4\x83 produc\xc8\x9bii anterioare, personaj interpretat de Gheorghe Visu. Aceste dou\xc4\x83 produse \xc3\xael aduc din nou pe ecrane pe Thierry, personaj interpretat de Cabral timp de 3 ani._NEWLINE_De\xc8\x9bine un blog \xe2\x80\x94 cabral.ro \xe2\x80\x94 care \xc3\xaen anul 2009 a fost pe locul 2 ca num\xc4\x83r de comentarii (dup\xc4\x83 zoso.ro \xc8\x99i \xc3\xaenaintea bookblog.ro)._NEWLINE_\xc3\x8en februarie-martie 2015 a fost co-prezentator al reality show-ului rom\xc3\xa2nesc \xe2\x80\x9eSunt celebru, scoate-m\xc4\x83 de aici!\xe2\x80\x9d. Din iulie 2015,prezint\xc4\x83 emisiunea-concurs "Ce spun rom\xc3\xa2nii" (luni-vineri 16:00,Pro TV).\n_START_SECTION_\nActivitate sportiv\xc4\x83\n_START_PARAGRAPH_\nCabral este \xc8\x99i sportiv. De la v\xc3\xa2rsta de 6 ani practic\xc4\x83 kickbox \xc8\x99i thaibox. Are mai multe titluri de campion \xc8\x99i vicecampion na\xc8\x9bional la kickbox \xc8\x99i thaibox, p\xc3\xa2n\xc4\x83 la 23 de ani, concur\xc3\xa2nd cu succes at\xc3\xa2t semi-contact c\xc3\xa2t \xc8\x99i full-contact. Se antreneaz\xc4\x83 \xc3\xaen paralel cu sora lui, Artemis, care la r\xc3\xa2ndul ei a adunat o panoplie impresionant\xc4\x83 de titluri de campioan\xc4\x83 \xc8\x99i vicecampioan\xc4\x83 la kickbox. La 17 ani devine vicecampion la kickbox \xc3\xaen Cupa Europei. \xc3\x8en 1997 \xc3\xaencepe s\xc4\x83 predea Tae-Bo, fiind primul promotor al acestui sport \xc3\xaen Rom\xc3\xa2nia. A devenit licen\xc8\x9biat \xc3\xaen sport tocmai pentru a putea preda \xc3\xaentr-un viitor apropiat, dorin\xc8\x9ba lui fiind de a avea cea mai tare echip\xc4\x83 de kickboxeri juniori.'